b'\n_START_ARTICLE_\nMinyulita\n_START_SECTION_\nCaracter\xc3\xadstiques\n_START_PARAGRAPH_\nLa minyulita \xc3\xa9s un rar mineral fosfat amb f\xc3\xb3rmula qu\xc3\xadmica KAl\xe2\x82\x82(PO\xe2\x82\x84)\xe2\x82\x82 (OH,F)\xc2\xb74H\xe2\x82\x82O. Cristal\xc2\xb7litza en el sistema ortor\xc3\xb2mbic. Aix\xc3\xb2 indica que t\xc3\xa9 tres eixos de longitud desigual per\xc3\xb2, tots s\xc3\xb3n perpendiculars entre si. Es troba com a grups de cristalls radials fibrosos a dins de les esquerdes de roca amb fosfats de ferro. Pel que fa a les seves propietats \xc3\xb2ptiques, \xc3\xa9s un mineral anisotr\xc3\xb2pic, el que significa que la velocitat de la llum \xc3\xa9s diferent quan passa a trav\xc3\xa9s d\'ell depenent del tall de la seva secci\xc3\xb3 transversal que li d\xc3\xb3na m\xc3\xa9s d\'un \xc3\xadndex de refracci\xc3\xb3. \xc3\x92pticament, el mineral \xc3\xa9s biaxial. El seu valor birrefring\xc3\xa8ncia \xc3\xa9s 0,007._NEWLINE_Segons la classificaci\xc3\xb3 de Nickel-Strunz, la minyulita pertany a "08.DH: Fosfats amb cations de mida mitjana i gran, (OH, etc.):RO\xe2\x82\x84 < 1:1" juntament amb els seg\xc3\xbcents minerals: leucofosfita, esfeniscidita, tinsleyita, jahnsita-(CaMnFe), jahnsita-(CaMnMg), jahnsita-(CaMnMn), keckita, rittmannita, white\xc3\xafta-(CaFeMg), white\xc3\xafta-(CaMnMg), white\xc3\xafta-(MnFeMg), jahnsita-(MnMnMn), kaluginita, jahnsita-(CaFeFe), jahnsita-(NaFeMg), jahnsita-(NaMnMg), jahnsita-(CaMgMg), manganosegelerita, overita, segelerita, wilhelmvierlingita, juonni\xc3\xafta, calcioferrita, kingsmountita, montgomeryita, zodacita, arseniosiderita, kolfanita, mitridatita, pararobertsita, robertsita, sailaufita, mantienne\xc3\xafta, paulkerrita, benyacarita, xantoxenita, mahnertita, andyrobertsita, calcioandyrobertsita, englishita i bouazzerita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa minyulita es considera un fosfat secundari, ja que es forma per l\'alteraci\xc3\xb3 d\'un fosfat primari. El mineral es pot trobar a la zona de roca fosfatada subjacent de s\xc3\xb2l ornitog\xc3\xa8nic. Es troba en associaci\xc3\xb3 amb altres minerals, com dufrenita, apatita, glauconita, fluellita, wavellita, variscita i leucofosfita.'